Βαλεντίνο Φατόρε

Ο ** Βαλεντίνο Φατόρε Σκότα** {ισπανικά: **Valentino Fattore Scotta**} (γεννημένος στις 10 Αυγούστου 2001), ευρύτερα γνωστός στο κοινό ως **Βαλεντίνο Σκότα**, είναι ένας Ισπανό - Αργεντίνος επαγγελματίας ποδοσφαιριστής, ο οποίος αγωνίζεται ως δεξί μπακ στον Σεβίγια στο πρωτάθλημα της Γ’ κατηγορίας της Ισπανίας.
Είναι κάτοχος τριών υπηκοοτήτων (ιταλική, ισπανική και αργεντίνικη).

## Καριέρα
Γεννήθηκε στο Μπουένος Άιρες της Αργεντινής αλλά σε ηλικία μόλις 2 ετών μετακόμισε μόνιμα για την Ισπανία και συγκεκριμένα για την Ανδαλουσία και ξεκίνησε την ενασχόλησή του με το ποδόσφαιρο στα τμήματα υποδομής της τοπικής **A.D. Nervión**  ενώ σε ηλικία οκτώ ετών μεταπήδησε στην Σεβίλλη Κ10. 

Την σεζόν 2017/18 συμμετείχε σε 4 αγώνες του ΟΥΕΦΑ Γιουθ Λιγκ και την επόμενη σεζόν συμμετείχε σε αγώνες διαφορετικών κατηγοριών, πάντα με τις ομάδες υποδομών του συλλόγου της Σεβίλλης. Έτσι συμμετείχε και στους Juveniles, (Σεβίλλη Γ) και στη Sevilla Atlético Club (Σεβίγια).
 
Πραγματοποίησε το ντεμπούτο του με τη Σεβίλλη Γ στις 16 Σεπτεμβρίου 2018 σε ηλικία 17 ετών, ξεκινώντας από τον εντός έδρας αγώνα της **Τερθέρα Ντιβισιόν** κόντρα στην Κόρδοβα Β (τελικό 1:2).
 
Το ντεμπούτο του στην Σεβίγια καταγράφηκε στις 21 Απριλίου 2019, όταν μπήκε ως αλλαγή στο δεύτερο ημίχρονο αντί του Κρις Ράμος σε έναν εντός έδρας αγώνα 1-2 εναντίον της Ρεκρεατίβο δε Ουέλβα. 

Την ίδια σεζόν κλήθηκε από την πρώτη ομάδα, η οποία έλαβε μέρος στο **Τουρνουά Αντόνιο Πουέρτα**, για τον αγώνα εναντίον της Σάλκε στον οποίο και έκανε το ανεπίσημο ντεμπούτο του. 

Τελικά μονιμοποιήθηκε στην Σεβίγια πριν από τη σεζόν 2020/21 και στις 23 Φεβρουαρίου 2021 παρέτεινε το συμβόλαιό του με την ομάδα, μέχρι το 2023.  

Πραγματοποίησε τη μοναδική του συμμετοχή με την πρώτη ομάδα της Σεβίλλης σε επίσημο αγώνα της Λα Λίγκα στις 21 Δεκεμβρίου 2021, αντικαθιστώντας τον Lucas Ocampos στην εντός έδρας ισοπαλία 1-1 εναντίον της Μπαρτσελόνα. 

Τη σεζόν 2021/22 σημείωσε δύο γκολ και μία ασίστ σε 30 ματς ενώ τη σεζόν 2022/23 συμμετείχε σε 33 παιχνίδια, με απολογισμό πέντε τέρματα και δύο ασίστ. 

Τον Ιούλιο του 2023, υπέγραψε διετές συμβόλαιο με τον Άρη Θεσσαλονίκης της Super League. 

Μέχρι τη λήξη του συμβολαίου του, αγωνίστηκε σε μόλις 11 αγώνες, συνήθως προερχόμενος από τον πάγκο, ενώ σημείωσε κι ένα τέρμα στις 15 Μαΐου 2024, σκοράροντας το 3ο τέρμα της ομάδας του, στο νικηφόρο (με 2-4) αγώνα κόντρα στη Λαμία. 

Το φθινόπωρο του 2025, συνέχισε για λίγους μήνες στο δυναμικό της **Marbella FC** και αγωνίστηκε 11 ματς στο πρωτάθλημα του 2ου ομίλου της Πριμέρα Φεντερασιόν, προτού επιστρέψει το Φλεβάρη του 2026 στην Σεβίγια.
## Εθνικές ομάδες
Ο Φατόρε γεννήθηκε στην Αργεντινή, μεγάλωσε στην Ισπανία και είναι ιταλικής καταγωγής μέσω του πατέρα του. Επομένως ως κάτοχος τριών διαβατηρίων, είχε το δικαίωμα επιλογής για να εκπροσωπήσει είτε την Ιταλία, είτε τον Αργεντινή, είτε την Ισπανία. Τελικά επέλεξε τη χώρα της Ιβηρικής, πραγματοποιώντας το ντεμπούτο του για την Εθνική Ισπανίας Κ-19, στις 15 Ιανουαρίου 2020, στη φιλική ισοπαλία (με 1-1) με την Ιταλία Κ-19. 
## Προσωπική ζωή
Είναι εγγονός του θρυλικού Έκτορ Σκότα, διεθνούς Αργεντινού ακραίου επιθετικού, ο οποίος συμμετείχε σε 130 αγώνες με τη Σεβίλλης, στα οποία σημείωσε 74 γκολ (1976-1980). 

## Παραπομπές

## Εξωτερικοί σύνδεσμοι
*Προφίλ του Φατόρε στο bdfutbol.com 
*Προφίλ του Φατόρε στο lapreferente.com
*Προφίλ του Φατόρε στο int.soccerway.com
*Προφίλ του Φατόρε στο transfermarkt.com

Κατηγορία:Ισπανοί ποδοσφαιριστές
Κατηγορία:Αργεντινοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεβίγια ΑΚ
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας